आसाम हादोरसाजों लोगोसे सा-सान्जा ओनसोलफोराव थानाय गुबुन गुबुन हादोरसाफोरावबो जेंना गोनां नोगोरारि सोदांनाय बिल 2016 खौ बेरेखा खालामनानै धर्ना होनायनि देंखोफोरा ग्रोम ग्रोम रिंखांनायखौ नुनो मोन्नाय जादों। थांनाय बोसोरनिफ्रायनो गोबां फरायसा आफाद आरो गुबुन समाजआरि आफादफोरा जेंना गोनां बिलखौ बेरेखा खालामबोगासिनो दं, नाथाय थांनाय 8 जानुवारिआव जेब्ला लख सभानि जथुमायाव बिलखौ नखर मंत्री राजनात सिंह बिथांआ टेबोल आव गथायो अब्लानिफ्राय धर्ना होनायफोरखौ बांसिनै नुनो मोन्नाय जादों आरो गासै सा-सान्जा ओनसोलफोराव दुंहाव थासारिआ सोमजिबोगासिनो दं।